Puudulikust  uurimisseisust johtuvalt on väga vähe teada ka asulakohti (viie kihelkonna peale vaid 20), mis kõik on dateeritud rauaaja lõpuperioodidesse kuuluvateks (Lätti 2004b). Arheoloogilisi kaevamisi ei ole Järva asulakohtadel läbi viidud ja kogu teadaolev informatsioon on kogutud inspektsioonide käigus. Kuivõrd täpsem dateering on ebaselge, on antud juhul võimalik vaadelda vaid asulakohtade suhet teiste muististe - linnamägede ja kivikalmetega. Asulate materjali täpsem analüüs jääb tulevikku.